[ca] En el moment actual, el conjunt de les administracions públiques es troben immerses en un procés d'implantació de la denominada Administració electrònica, els avantatges de la qual han d'estar plenament disponibles per al conjunt de la societat a partir del 31 de desembre de 2009, tal com ha fixat la Llei 11/2007, de 22 de juny, d'accés electrònic dels ciutadans als serveis públics. Aquest procés, que s'està desenvolupant a diferents velocitats a tot Europa, és el major repte a què s'ha enfrontat l'Administració pública per tal com suposa un canvi disruptiu en els seus esquemes de funcionament tradicionals, que trenca les barreres físiques i temporals per incorporar les tecnologies de la informació i la comunicació a tots els seus processos i àmbits operatius. El nou paradigma a què s'enfronta l'Administració és determinat per l'aplicació de les TIC com a element definitori de la mateixa e-Administració, les quals passen a ocupar un lloc prioritari dins de les polítiques de l'organització. En conseqüència, s'ha de definir el model tecnològic més adequat per al desenvolupament de les infraestructures i serveis que formin part de l'Administració electrònica amb criteris estratègics que estiguin alineats amb els objectius de l'Administració, i que en aquest cas estan inscrits en l'àmbit de la Llei 11/2007. En aquest context, el programari lliure, els estàndards i les tecnologies de fonts obertes poden ser considerats com la millor opció per al desenvolupament d'un model tecnològic d'e-Administració a la mida de les necessitats i els objectius específics de l'Administració pública, basat en criteris estratègics de transparència, control, seguretat, interoperabilitat, accés i conservació de la informació, economia, reutilització o cooperació entre organitzacions, contra els quals difícilment poden competir les tecnologies tancades. I més enllà d'aquests criteris, l'aplicació de les tecnologies basades en el programari lliure fan possible una cosa tan fonamental com la independència tecnològica de l'organització que assegura, estén i millora el concepte de neutralitat tecnològica de l'Administració pública.

[en] Currently, public administrations are submerged in a process of implanting the so-called "electronic administration", whose advantages should be fully available to society as a whole from 31 December 2009, as established in the Spanish law 11/2007, 22 June, on Electronic Access to Public Services by Citizens. This process, which is being developed at varying speeds throughout Europe, is the biggest challenge public administrations have faced, involving a major disruption in their traditional system of operation, breaking the physical and time barriers to incorporate information and communication technologies in all their processes and operative areas. The new concept public administrations need to adopt is determined by the application of ICT as the defining element of e-administration, which occupy a position of high priority within the policies of their organisation. As a consequence, the definition of the most appropriate technological model for the development of the infrastructures and services which form part of electronic administration should be realised with strategic criteria in line with the objectives of public administration, and which, in this case, are established in the 11/2007 law. Within this context, free software and open source standards and technologies, may be considered the best options for developing a technological model of e-administration, to cover the needs and specific objectives of public administrations, based on strategic criteria of transparency, control, security, interoperability, access and conservation of information, economy, reuse and cooperation between administrations. Proprietary technology, in contrast, finds it hard to compete. And even more than these criteria, the application of technology based on free software enables something as fundamental as technological independence of the organisation, which ensures, extends and improves the concept of technological neutrality of public administrations.